Cristòfol Sorní i Fermín Galán tornen a alçar-se amb els primers llocs d’Especial a Burjassot
2025-07-24

En un Auditori de la Casa de Cultura en el qual no cabia una agulla, al ritme de xaranga i amb la família Fallera de Burjassot entregada en un dels dies més bonics de la festa fallera en el municipi, l’Ajuntament, al costat de la Federació de Falles del municipi i a diferents entitats locals, ha fet lliurament dels premis de les Falles 2025 en les seues diferents modalitats.

Un lliurament de premis realitzada per l’Alcalde de Burjassot, Rafa García, al costat de la Regidora de Falles, Estefanía Ballesteros i la Presidenta de la Federació de Falles, María José Carretero.

Pel que fa als premis destinats a monuments majors en la categoria Especial, el jurat va concedir el màxim guardó a la Falla Cristòfol Sorní- Mestre Ferran Martín, sent el segon premi per a la falla Espartero- Mestre Plasència, el tercer per a Nàquera- Lauri Volpi i el quart per a María Ros- Sant Tomàs.

En primera categoria, el primer premi va ser per a Mendizábal, seguida de Fermín Galán i García Hernández Primavera i Mariano Benlliure- Séquia de Tormos. En el cas de segona categoria, Llibertat- Teodor Llorente va ser la primera de la seua secció, seguida de Pi i Margall- Arturo Cervellera i Domingo Orozco- Bailén. Finalment, en categoria tercera, el primer premi de la secció va ser per a la Plaça del Pouet, seguida per Mestre Lope- Josep Carsí i Isaac Peral- Misser Domingo Mascó.

En els monuments infantils, la falla Fermín Galán i García Hernández Primavera es va alçar amb el primer premi de la categoria Especial, seguida de Cristòfol Sorní- Mestre Ferran Martín, Nàquera- Lauri Volpi i Mendizábal, que va tancar la categoria.

Mariano Benlliure- Séquia de Tormos es va alçar amb el primer lloc en la categoria primera, seguida d’Espartero- Mestre Plasència i Llibertat- Teodor Llorente. En categoria segona, el primer premi va ser per a la comissió de María Ros- Sant Tomàs, seguida de Pi i Margall- Arturo Cervellera i Domingo Orozco- Bailén i, en tercera categoria, els guardons van ser per a Mestre Lope- Josep Carsí, Plaça del Pouet i Isaac Peral- Misser Domingo Mascó.